Noverint universi presentes et futuri, quod ego Odo de Barris dedi monachis Pruliacensibus terram meam de furno apud Villam Novam Guiardi, que fuit de censiva eorumdem; ipsi vero monachi dederunt, in recompensationem memorate terre, terram que fuit Anglici et terra que est recto furnum. Hoc laudaverunt dilecta uxor mea Helwis et Petrus, filius noster, et ut ratum et stabile semper existat, presentem inde cartam sigilli mei impressione signavi. Actum anno Domini millesimo ducentesimo duodecimo.